Lapin elintarviketalo

Artesaaniruoka SM 2026 Oulu
2026-09-17 00:00 - 2026-09-20 23:59 (Europe/Helsinki) | Oulun ammattikorkeakoulu, Linnamaan kampus, Yliopistokatu 9, Oulu, 90570
Artesaaniruoan SM-kilpailut järjestetään jo 10. kerran!

Artesaaniruoan SM-kilpailut järjestetään vuonna 2026 Euroopan kulttuuripääkaupunkivuottaan juhlivassa Oulussa! Tapahtuma on tarkoitettu kaikille hyvän, kotimaisen ruoan ystäville.

Elintarvikealan yrittäjille kilpailuun osallistuminen tarjoaa mahdollisuuden saada tunnustusta omalle työlle sekä näkyvyyttä ja lisäarvoa tuotteille. Kilpailu lisää artesaaniruokatuotteiden tunnettavuutta ja vauhdittaa niiden markkinointia ja myyntiä. Kilpailu toimii yrityksille myös tuotteiden ja liiketoiminnan kehittämisen työkaluna.

Seuraa ilmoittelua osoitteessa Artesaaniruoka.fi!

Lisätiedot

Riikka MeskanenProAgria Pohjois-Suomi / Maa- ja kotitalousnaiset Ouluriikka.meskanen(at)mkn.fi+358 50 466 6043

Opintomatka: Artesaaniruoka SM2026 & Likis
2026-09-17 12:00 - 2026-09-20 19:00 | OAMK Linnanmaan kampus, Kaitoväylä 10, Oulu, 90570
Lähde mukaan Artesaaniruoka AITO O ÄKTA -hankkeen opintomatkalle Ouluun!

Matkalla tutustumme artesaaniruoan ihmeelliseen maailmaan innostavan seminaarin ja yritysvierailujen merkeissä, luomme verkostoja muihin yrittäjiin ja nautimme markkinatunnelmasta suositussa Likis-lähiruokatapahtumassa.

Opintomatkaosallistujille on varattu Likikseen myös yhteismyyntipiste. Kurkkaa alustava matkaohjelma sekä ilmoittautumisohjeet alta!

Ohjelma

🚌 Torstai 17.9.

Lähtö Rovaniemeltä klo 12, matkalla yritysvierailu: Yrttiaitta Saarento

Perillä Oulussa noin klo 16, jossa jätämme mahdolliset kilpailutuotteet vastaanottoon OAMK:n Linnanmaan kampukselle ja puramme markkinatavarat linja-autosta odottamaan Likiksen myyntipaikkojen kasausta

Kirjautuminen hotelli Green Stariin noin klo 17

Verkostoitumista Artesaaniruokayrittäjien Toimialatreffeillä klo 19–21 (ravintola VENN)

🤓 Perjantai 18.9.

Osallistuminen Artesaaniruoka SM -seminaariohjelmaan sekä yritysvierailulle Hailuotoon

Seminaariohjelma päivittyy kilpailujen nettisivulle: www.artesaaniruoka.fi/fi/ohjelma

🍾 Lauantai 19.9.

Likis-lähiruokatapahtuma klo 10–16 OAMK Linnanmaan kampuksen parkkialueella

Artesaaniruokakilpailun tulosten julkistaminen klo 12 alkaen Likiksen päälavalla

Gaalaillallinen Maikkulan kartanossa, jossa juhlitaan kilpailun voittajia

🏘️ Sunnuntai 20.9.

Likis klo 10–15, jonka jälkeen myyntipaikkojen purku ja paluumatkalle lähtö

Paluu Rovaniemelle noin klo 19

Lisätiedot opintomatkasta:

Artesaaniruoka opintomatkaLataa

Ilmoittautuminen

Hyödynnä Early bird -tarjous ja ilmoittaudu mukaan 30.6. mennessä: 190 € / hlö. Hinta 30.6. jälkeen: 220 € / hlö. Hinta sisältää matkat (RVN-OUL-RVN), majoituksen sekä mahdollisuuden tulla myymään tuotteita yhteismyyntipaikalle Likis-tapahtumaan.

Viimeinen ilmoittautumispäivä pe 14.8.

Ilmoittautumiset ja lisätiedot:Henna Kukkonen+358 40 585 2817henna.kukkonen(at)lapinamk.fi

Ilmoittautumisesi yhteydessä kerro:

mitä tuotteita olisit tuomassa myyntiin Likiksen yhteismyyntiosastolle

huonetoiveesi (1hh vai 2hh) ja 2hh kohdalla, jos sinulla toive, kenen kanssa haluaisit jakaa huoneen

HUOM! Opintomatkaosallistujien on ilmoittauduttava erikseen Artesaaniruokatapahtuman ohjelmaan (Toimialatreffit, seminaari, illallinen jne.) Samoin tuotteiden ilmoittaminen Artesaaniruoka SM2026 -kilpailuun tapahtuu osoitteessa: Artesaaniruoka.fi

LIKIS-lähiruokatapahtuma
2026-09-19 10:00 - 2026-09-20 15:00 | OAMK Linnamaan kampus, Yliopistokatu 9, Oulu, 90570
Tule nauttimaan lähiruoasta ja tutustumaan lähialueen tuottajiin agrologiopiskelijoiden ja Oulun ammattikorkeakoulun järjestämään Likikseen! Tapahtumassa on monipuolista ohjelmaa koko perheelle. Paikalla myös eläinystäviä.

Tapahtumaan on vapaa pääsy.

Aukioloajat: la 19.9. klo 10-16, su 20.9. klo 10-15

Tapahtuma on osa virallista Oulu2026-kulttuuripääkaupunkivuoden ohjelmaa.

Tulossa tapahtumaan myyjäksi?

LIKIS-lähiruokatapahtuma järjestetään tänä vuonna jo 10. kertaa. Kyseessä on Oulun alueella hyvin tunnettu lähiruoan ostotapahtuma, joka houkuttelee paikalle tuhansia asiakkaita vuosittain.

Myyjien ohjeistukset, ilmoittautumisen ja muun tapahtumainfon löydät tapahtuman verkkosivuilta.

likis-lähiruokatapahtuma

Makuseikkailu
2026-09-23 00:00 - 2026-09-26 23:59 | Oulu, Oulu, 90100
Kuva: Linnea Laatikainen

Euroopan kulttuuripääkaupunkivuoden Makuseikkailu käydään 23.–26. syyskuuta. Tapahtuman tavoitteena on nostaa esiin Oulu2026-alueen ruokakulttuuria ja raaka-aineita sekä madaltaa asiakkaiden kynnystä astua itselle uusiin ravintoloihin. Ravintoloissa ja kahviloissa suunnitellaan tapahtumaa varten maisteluannos. Voittaja valitaan asiakkaiden antamien pisteiden perusteella.

Kisaan ovat tervetulleita sekä suolaiset että makeat annokset ja myös juomat. Annosten hinnat ovat 5 € ja 7 €. Osallistuvat ravintolat ja annokset tullaan julkaisemaan Arctic Food Labin verkkosivuilla 1. syyskuuta.

Lue lisää

Valtakunnalliset luonnontuotepäivät
2026-10-28 00:00 - 2026-10-29 23:59
Vuoden 2026 Luonnontuotepäivät järjestetään Rovaniemellä 28-29.10.

Kyseessä on tapahtuman juhlavuosi, 30. järjestämiskerta. Ohjelma valmistuu ja ilmoittautuminen avataan keväällä, mutta varaathan päivät jo kalenteriisi!

Voit tutustua aiempien vuosien ohjelmiin täältä:

luonnontuotepäivät
